Davová psychóza (hudobná skupina)

Davová psychóza je slovenská punkrocková a hardcoreová skupina, vznikla v roku 1987. Zakladajúcimi členmi boli gitarista Marcel Duchoň, bicista Martin Šebeň a basgitarista Roman Hlobeň. 

 Zostava skupiny 
K Duchoňovi, Šebeňovi a Hlobeňovi sa začiatkom roku 1988 pridal spevák Ján Kassa. V tejto zostave boli nahraté prvé dva albumy: Antropofóbia a Svet žaluje. Na ďalších albumoch sa obsadenie menilo, z pôvodnej zostavy zostali len Duchoň a Kassa (a v prípade albumu Kríza vedomia i Šebeň). Hlobeňa vystriedal Rasťo Gore a Šebeňa Kubo. Neskôr sa do skupiny dostali bývalí členovia Testimony, bicista Tibor Adamec a basgitarista Roman Hulín, ktorí hrali na albume Nakŕmte prežratých. Hulín neskôr odišiel do Plus Mínus a odtiaľ do Inekafe. Na basu začal hrať zase Gore, Hulín hral chvíľu na druhú gitaru a keď sa Gore stal členom kapely Slobodná Európa, opäť sa vrátil Hulín. Poslední spomenutí sa na pozícii basgitaristu vystriedali niekoľkokrát.

V súčasnosti vystupuje skupina príležitostne, nakoľko Kassa dlhodobo žije v Austrálii.

 Členovia 
 Súčasní 
 Jano Kassa – spev
 Marcel Duchoň – gitara
 Roman "Hulo" Hulín – basová gitara
 Tibor "Cibi" Adamec – bicie

 Bývalí 
 Roman "Klinec" Hlobeň – basová gitara
 Martin Šebeň – bicie
 Kubo – bicie
 Rasťo Gore – basová gitara

 Diskografia 
 Radové albumy 
 Antropofóbia (Opus/1991)
 Svet žaluje (Masaryk's/1992)
 Kríza vedomia (Masaryk's/1998)
 Nakŕmte prežratých (Echo 77/2004)
 Emancipácia (Papagájův hlasatel/2019 )

 Ostatné 
 demo zo skúšobne (1988 alebo 1989)
Demo (1989)
 Zeměžluč/Davová Psychóza (Papagájův hlasatel/2001) (split so skupinou Zeměžluč)
 Davová Psychóza 1988 - 2003 (DVD, Echo 77/2004)
 Davová Psychóza/Zeměžluč (Papagájův hlasatel/2014) (druhý split so skupinou Zeměžluč)


Kategória:Slovenské punkrockové hudobné skupiny
Kategória:Hudobné skupiny z 1987